ମହଙ୍ଗା ହେଲା ଗ୍ୟାସ୍ ସିଲିଣ୍ଡର, ଜାଣନ୍ତୁ ନୂଆ ମୂଲ୍ୟ - Prameya News7\nମହଙ୍ଗା ହେଲା ଗ୍ୟାସ୍ ସିଲିଣ୍ଡର, ଜାଣନ୍ତୁ ନୂଆ ମୂଲ୍ୟ\n2/02/2020 at 9:42 AM\nନୂଆଦିଲ୍ଲୀ ୨।୨ଃ ଗ୍ୟାସ୍ ସିଲିଣ୍ଡର ମୂଲ୍ୟ ବୃଦ୍ଧି ପାଇଛି । ବାଣିଜ୍ୟିକ ଗ୍ୟାସ୍ ସିଲିଣ୍ଡର ୨୨୪.୯୮ ଟଙ୍କା ମହଙ୍ଗା ହୋଇଛି । ଏବେ ବାଣିଜ୍ୟିକ ସିଲିଣ୍ଡର ପ୍ରତି ୧୫୫୦.୦୨ ଟଙ୍କା ଦେବାକୁ ପଡିବ । ବର୍ଦ୍ଧିତ ଦର ଶନିବାରଠାରୁ ଲାଗୁ ହୋଇଛି ।\nସେହିଭଳି ଘରୋଇ ଗ୍ୟାସ୍ ସିଲିଣ୍ଡର ମୂଲ୍ୟରେ କୌଣସି ପରିବର୍ତ୍ତନ ହୋଇନାହିଁ । ଗତ ୫ମାସ ହେଲା ସିଲିଣ୍ଡର ମୂଲ୍ୟ ବୃଦ୍ଧି ପାଉଥିବା ବେଳେ ଚଳିତ ମାସ ଏଥିରେ ରୋକ୍ ଲାଗିଛି । ମାସିକ ମୂଲ୍ୟ ପରିବର୍ତ୍ତନରେ ଘରୋଇ ଗ୍ୟାସ୍ ସିଲିଣ୍ଡର (୧୪.୨କେ.ଜି.) ବଜାର ମୂଲ୍ୟରେ କୌଣସି ପରିବର୍ତ୍ତନ କରାଯାଇନାହିଁ ।\nଫଳରେ ଫେବୃଆରୀ ମାସରେ ଉପଭୋକ୍ତା ଘରୋଇ ଗ୍ୟାସ୍ ସିଲିଣ୍ଡର (୧୪.୨କେ.ଜି.) ୭୪୯ ଟଙ୍କାରେ କ୍ରୟ କରିବେ । ଉପଭୋକ୍ତାଙ୍କୁ ଖାତାକୁ ୨୩୮.୧୦ ଟଙ୍କା ସବସିଡି ଟଙ୍କା ଫେରିବ । ସେହିଭଳି ୧୯ କେ.ଜି. ଗ୍ୟାସ୍ ସିଲିଣ୍ଡର ଉପଭୋକ୍ତା ୧୫୫୦.୦୨ ଟଙ୍କାରେ କ୍ରୟ କରିବେ ।\n୧୪.୨ କେଜି ଗ୍ୟାସ୍ ସିଲିଣ୍ଡର ମୂଲ୍ୟ ୨୦୧୯ ମସିହା ନଭେମ୍ବର ମାସରେ ୭୧୬.୫୦ ଟଙ୍କା ଥିବାବେଳେ ଡିସେମ୍ବର ମାସରେ ୭୩୦ ଟଙ୍କା, ୨୦୨୦ ମସିହା ଜାନୁଆରୀ ମାସରେ ୭୪୯ଟଙ୍କା ରହିଥିଲା । ସେହିଭଳି ୧୯ କେଜି ଗ୍ୟାସ୍ ସିଲିଣ୍ଡର ମୂଲ୍ୟ ୨୦୧୯ ମସିହା ନଭେମ୍ବର ମାସରେ ୭୧୬.୫୦ ଟଙ୍କା ଥିବାବେଳେ ଡିସେମ୍ବର ମାସରେ ୧୨୯୫.୫୦ ଟଙ୍କା, ୨୦୨୦ ମସିହା ଜାନୁଆରୀ ମାସରେ ୧୩୨୫ଟଙ୍କା ରହିଥିଲା ।\nସେହିଭଳି ୫ କେଜି ଗ୍ୟାସ୍ ସିଲିଣ୍ଡର ମୂଲ୍ୟ ୨୦୧୯ ମସିହା ନଭେମ୍ବର ମାସରେ ୨୬୪.୫୦ ଟଙ୍କା ଥିବାବେଳେ ଡିସେମ୍ବର ମାସରେ ୨୬୯ ଟଙ୍କା, ୨୦୨୦ ମସିହା ଜାନୁଆରୀ ମାସରେ ୨୭୬ଟଙ୍କା ରହିଥିଲା ।
